**Vec: Štúdium v UK - aktuálne informácie súvisiace s Brexitom**

Na webovej stránke Britskej Národnej Agentúry Erasmus+ boli dňa 11. júla 2019 zverejnené aktualizované informácie súvisiace s Brexitom: <https://www.erasmusplus.org.uk/brexit-update>

Portál na úvod pripomína, že článok 50 bol predĺžený a podmienky odchodu Británie z Európskej Únie zatiaľ nie sú isté. Erasmus+ v tejto súvislosti úzko spolupracuje s *Department for Education* aby vyriešili, čo predmetné predĺženie znamená pre Erasmus+ a *Európsky Zbor Solidarity (European Solidarity Corps - ESC*) a ako by odchod bez dohody ovplyvnil programy.

Portál uvádza, že si je vedomý neistoty, ktorú cítia žiadatelia, poberatelia a účastníci programov, rovnako ako aj partneri v iných participujúcich krajinách. Napriek podmienkam odchodu, sa všetkým existujúcim Erasmus+ a ESC projektom, ktoré majú zmluvy na poskytnutie podporených aktivít, odporúča pokračovať v ich realizácii.

**Čo sa týka prihlášok pre rok 2019:**

·         Pre termíny v roku 2019, ktoré už uplynuli, je proces vyhodnotenia, selekcie a kontraktácie stále v procese.

·         Pre zostávajúce termíny na rok 2019 by mali organizácie, ktoré plánujú podať prihlášky, pokračovať v procese prihlasovania podľa pôvodného plánu. Toto zahŕňa prihlášky podané na Britskú Národnú Agentúru pre decentralizované kľúčové akcie (*UK National Agency for decentralised Key Actions*), aj tie podané na Európsku Komisiu a jej Výkonnú Agentúru pre Centralizované Akcie (*European Commission’s Executive Agency for centralised Actions*).

V prípade, že Veľká Británia odíde z EU bez dohody, Britská vláda vydala inštrukcie pre Erasmus+ a Európsky Zbor Solidarity: [published guidance for Erasmus+ and European Solidarity Corps](https://www.gov.uk/guidance/register-to-claim-erasmus-and-esc-funding-from-the-government-guarantee%22%20%5Ct%20%22_blank). Pre ďalšie informácie ponúka portál [odpovede na otázky](https://www.erasmusplus.org.uk/file/17492/download) vydané Britskou vládou. Predmetný dokument bol naposledy aktualizovaný 11. júla 2019 a má sa priebežne aktualizovať, vždy keď budú známe nové informácie.

Portál ponúka možnosť obrátiť sa so žiadosťou o podrobnejšie odpovede na nesledujúce subjekty:

·      erasmus@britishcouncil.org pre otázky týkajúce sa vyššieho vzdelania

·     erasmusplus.enquiries@britishcouncil.org pre otázky týkajúce sa škôl pod Kľúčovými Akciami 1 a 2 alebo projektami pre mládež pod Kľúčovými Akciami 2 a 3

·     erasmusplus@ecorys.com pre otázky týkajúce sa odborného vzdelania a tréningu (VET) a vzdelania pre dospelých pod Kľúčovými Akciami 1 a 2, alebo projektami pre mládež pod Kľúčovou Akciou 1

·     eusolidaritycorps@ecorys.com pre otázky týkajúce sa Európskeho Zboru Solidarity

·     [Department for Education contact form](https://form.education.gov.uk/en/AchieveForms/?form_uri=sandbox-publish://AF-Process-f1453496-7d8a-463f-9f33-1da2ac47ed76/AF-Stage-1e64d4cc-25fb-499a-a8d7-74e98203ac00/definition.json&redirectlink=%2Fen&cancelRedirectLink=%2Fen) pre otázky týkajúce sa HMG Záruky pre Erasmus+ a Európsky Zbor Solidarity

·    ocseusubteam@culture.gov.uk pre otázky týkajúce sa HMG Záruky pre Erasmus+ mládež a Európsky Zbor Solidarity

Zároveň si dovoľujeme upozorniť na webový portál British Council: <https://study-uk.britishcouncil.org/planning/eu-students?_ga=2.187338536.1683954426.1564045302-709675607.1564045302> , ktorý uvádza:

Študenti z EU, ktorí sa hlásia na univerzitu alebo inštitúciu poskytujúcu ďalšie vzdelávanie v Británii, **na akademický rok 2019-20 a 2020-21**, budú mať aj naďalej nárok na rovnaké školné ako domáci (*home fee status*), čo znamená, že budú platiť rovnaké poplatky ako študenti z Británie počas celej dĺžky ich štúdia.

Študenti, ktorí štúdium už začali, majú garanciu, že ich súčasný status sa nezmení až do ukončenia štúdia. Tieto záruky sa vzťahujú na celé obdobie štúdia, aj v prípade, že by sa štúdium malo ukončiť po odchode Británie z EU. Po uplynutí spomínaného obdobia bude musieť byť ďalší postup potvrdený, britská vláda a univerzity sa snažia aby bol celý systém čo najjednoduchší.

Na otázku, či budú môcť študenti z EU žiadať o britské študentské pôžičky a granty, portál uvádza: Súčasní študenti z EU a tí, ktorí sa momentálne hlásia na štúdium v akademickom roku 2019-20, nebudú mať pozmenené podmienky pre študentské pôžičky a granty. Študenti, ktorí sa hlásia na kurzy začínajúce v roku 2020-21 v Anglicku a Škótsku majú rovnako garantované tieto podmienky. Predmetné garancie sa vzťahujú na celé trvanie štúdia, aj keď by malo štúdium končiť po odchode Británie z EU.

Na otázku, či budú študenti z EU potrebovať na štúdium v Británii víza, portál uvádza: V prípade, že Veľká Británia vystúpi z EU na základe dohody, víza nebudú potrebné, ak študent prichádza pred 1. januárom 2021.

* Študenti z krajín EU (alebo EEA a Švajčiarska) nebudú potrebovať víza, ak prídu pred 1. januárom 2021
* Ak plánujú zostať dlhšie ako do 31. decembra 2020 (napríklad kvôli dĺžke študijného kurzu), budú sa musieť prihlásiť na Pobytovú schému pre občanov EU: [EU Settlement Scheme](https://www.gov.uk/settled-status-eu-citizens-families) Táto schéma bola spustená 30. marca 2019

V prípade, že Veľká Británia vystúpi z EU bez dohody, britská vláda vydá imigračné podmienky pre občanov EU a ich najbližších rodinných príslušníkov, tzv. [povolenie na zotrvanie v krajine](https://www.gov.uk/guidance/european-temporary-leave-to-remain-in-the-uk). Tieto pravidlá zahŕňajú študentov z EU, ktorí prídu do Británie **potom** ako odíde z EU. Predmetné pravidlá sa budú dodržiavať **len ak Británia odíde z EU bez dohody.**

Podľa týchto pravidiel:

* Po troch mesiacoch bude potrebné zaregistrovať sa na povolenie zotrvať v krajine (jednoduchý online proces za malý poplatok, ktorý umožní zostať v Británii po dobu 36 mesiacov)
* Britská vláda ešte nespresnila budúce vízové podmienky týkajúce sa študentov, ktorí by mali záujem zotrvať dlhšie – napríklad aby ukončili štvorročné štúdium

Na otázku, či môžu študenti z EU naďalej prichádzať cez výmenný program Erasmus+, portál uvádza: Študenti z 27 členských krajín Európskej Únie a ďalších piatich krajín programov môžu naďalej prichádzať do Británie počas vyjednávacej doby až do termínu odchodu.

V princípe, študenti z 27 krajín Európskej Únie a ďalších piatich krajín programov, môžu aj naďalej prichádzať do Británie do roku 2020, ako súčasť Erasmus+. Budúca participácia Británie v programe Erasmus+ po roku 2020 a po odchode z EU je súčasťou rokovaní.

The British Council, Erasmus+ , Britská Národná Agentúra (*Britská Rada a Ecorys UK*) a britské univerzity podporujú spoluprácu Británie s Erasmus+ po jej odchode z EU tak, aby študenti z Británie aj z EU mohli naďalej ťažiť z benefitov, ktoré im prináša Erasmus+

Najnovšie informácie o Erasmus+ , sú zverejňované na: [UK National Agency website](https://www.erasmusplus.org.uk/brexit-update)

Ďalšie informácie

· stránky [Universities UK](http://www.universitiesuk.ac.uk/), reprezentatívna organizácia pre britské univerzity: [odpovede na otázky týkajúce sa EU Referenda a univerzít.](http://www.universitiesuk.ac.uk/policy-and-analysis/brexit/Pages/brexit-faqs.aspx)

· stránky [Britskej rady pre medzinárodných študentov (UKCISA)](https://www.ukcisa.org.uk/) pravidelne aktualizovaná stránka: [Brexit: Čo vieme o EEA študentoch a ich rodinách.](https://www.ukcisa.org.uk/Information--Advice/EEA--Swiss-Students/Brexit-what-we-know-for-EEA-students-and-their-family)

·  [Erasmus+ stránky](https://www.erasmusplus.org.uk/) a [Erasmus+ novinky o Brexite](https://www.erasmusplus.org.uk/brexit-update)

Študentské financovanie

informácie týkajúce sa občanov EU a financovania štúdia v Británii:

Anglicko - [Student Loans Company](http://www.slc.co.uk/)

Škótsko - [Universities Scotland](http://www.universities-scotland.ac.uk/)

Wales - [Universities Wales](http://www.uniswales.ac.uk/eu-nationals-and-student-finance-in-wales/)

Severné Írsko - [NI Direct](https://www.nidirect.gov.uk/information-and-services/student-finance/students-other-eu-countries)